b'\n_START_ARTICLE_\nAOVA\n_START_PARAGRAPH_\nAkavan opiskelijavaltuuskunta AOVA toimii akavalaisten opiskelijoiden edustajana Akavan p\xc3\xa4\xc3\xa4t\xc3\xb6ksenteossa. AOVAn keskeisen\xc3\xa4 edunvalvollisena teht\xc3\xa4v\xc3\xa4n\xc3\xa4 on korkeakouluopiskelijoiden ty\xc3\xb6el\xc3\xa4m\xc3\xa4\xc3\xa4n liittyv\xc3\xa4t koulutus-, ty\xc3\xb6voima- ja sosiaalipoliittiset asiat. AOVAn ensisijainen teht\xc3\xa4v\xc3\xa4 on tuoda opiskelijan\xc3\xa4k\xc3\xb6kulmaa Akavan p\xc3\xa4\xc3\xa4t\xc3\xb6ksentekoon ja linjauksiin._NEWLINE_Akavan opiskelijavaltuuskunta AOVA edustaa Akavan j\xc3\xa4senliittojen noin 100 000 opiskelijaj\xc3\xa4sent\xc3\xa4. Se tekee Akavasta Suomen johtavan opiskelijoiden ty\xc3\xb6markkinaj\xc3\xa4rjest\xc3\xb6n. Akavan opiskelijavaltuuskunnassa on edustus jokaisesta opiskelijatoimintaa harjoittavasta Akavan j\xc3\xa4senj\xc3\xa4rjest\xc3\xb6st\xc3\xa4. Valtuuskunnassa on yhteens\xc3\xa4 40 varsinaista ja 26 varaj\xc3\xa4sent\xc3\xa4. AOVA kokoontuu nelj\xc3\xa4 kertaa vuodessa. Valtuuskunnan kokousten v\xc3\xa4lill\xc3\xa4 toimintaa ohjaa ty\xc3\xb6jaosto. AOVAn puheenjohtajana toimi vuosina 2011 \xe2\x80\x93 2012 Ted Apter ja 2013 \xe2\x80\x93 2014 Jouni Markkanen. AOVAlla on edustus kaikissa Akavan toimikunnissa, aluetoimikunnat mukaan lukien. AOVAn puheenjohtajalla on puhe- ja l\xc3\xa4sn\xc3\xa4olo-oikeus Akavan hallituksessa.'